Neuvoston asetus (EY) N:o 1620/97, annettu 4 päivänä elokuuta 1997, Turkista peräisin olevien Euroopan yhteisön alueelle tuotavien tomaattitiivisteiden tuontijärjestelyjen mukauttamista koskevan Euroopan yhteisön ja Turkin välisen sopimuksen tekemisestä kirjeenvaihtona sekä asetusten (ETY) N:o 4115/86 ja (EY) N:o 1981/94 muuttamisesta



Virallinen lehti nro L 224 , 14/08/1997 s. 0001 - 0004



NEUVOSTON ASETUS (EY) N:o 1620/97, annettu 4 päivänä elokuuta 1997, Turkista peräisin olevien Euroopan yhteisön alueelle tuotavien tomaattitiivisteiden tuontijärjestelyjen mukauttamista koskevan Euroopan yhteisön ja Turkin välisen sopimuksen tekemisestä kirjeenvaihtona sekä asetusten (ETY) N:o 4115/86 ja (EY) N:o 1981/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Euroopan yhteisö ja Turkki ovat neuvotelleet Euroopan yhteisön alueelle tuotaviin Turkista peräisin oleviin tomaattitiivisteisiin sovellettavasta etuuskohtelusta; neuvottelut on käyty 6 päivänä maaliskuuta 1995 annetussa EY-Turkki-assosiointineuvoston päätöslauselmassa määrättyjen maatalouden yleisten neuvottelujen yhteydessä, ja niissä on sovittu uudesta tomaattitiivisteitä koskevasta etuuskohtelusta, Turkista peräisin olevia maataloustuotteita koskevan yleisen sopimuksen voimaantuloon asti ja vakavien häiriöiden välttämiseksi yhteisön tomaattitiivistemarkkinoilla markkinointivuonna 1997 tämän tuotteen osalta on sovittu sopimuksen aiennetusta täytäntöönpanosta. tämä sopimus olisi hyväksyttävä Euroopan yhteisön puolesta, Turkista peräisin olevien maataloustuotteiden tuonnista yhteisöön 22 päivänä joulukuuta 1986 annettua neuvoston asetusta (ETY) N:o 4115/86 (1) on syytä muuttaa tomaattitiivisteiden osalta, asetuksen (ETY) N:o 4115/86 Kreikkaa, Espanjaa ja Portugalia koskevia säännöksiä ei enää sovelleta; tämän vuoksi kyseistä asetusta on mukautettava, ja Algeriasta, Kyproksesta, Egyptistä, Israelista, Jordaniasta, Maltasta, Marokosta, Länsirannalta ja Gazan alueelta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä 25 päivänä heinäkuuta 1994 annettua neuvoston asetusta (EY) N:o 1981/94 (2) olisi vastaavasti muutettava Turkista peräisin olevien Euroopan yhteisön alueelle tuotavien tomaattitiivisteiden tuontijärjestelyjen täytäntöönpanemiseksi, kuten edellä mainitussa sopimuksessa määrätään, ON ANTANUT TÄMÄN ASETUKSEN: 1 artikla Hyväksytään Euroopan yhteisön puolesta Euroopan yhteisön ja Turkin välinen Turkista peräisin olevien Euroopan yhteisön alueelle tuotavien tomaattitiivisteiden tuontijärjestelyjen mukauttamista koskeva kirjeenvaihtona tehty sopimus. Sopimuksen teksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. 3 artikla Muutetaan asetus (ETY) N:o 4115/86 seuraavasti: 1) poistetaan 1 artiklan 1 ja 2 kohdassa sanat "muualta kuin Kreikasta, Espanjasta ja Portugalista"; 2) lisätään 1 artiklan 2 kohtaan alakohta seuraavasti: "Turkista peräisin olevien yhteisön alueelle tuotaviin tomaattitiivisteisiin sovellettava järjestely on kuitenkin seuraava: a) CN-koodeihin 2002 90 31, 2002 90 39, 2002 90 91 ja 2002 90 99 kuuluvia Turkista peräisin olevia valmistettuja tai säilöttyjä tomaatteja saa 1 päivästä syyskuuta 31 päivään joulukuuta 1997 tuoda tullittomasti 15 000 tonnia Euroopan yhteisön alueelle; jotta vuotuinen tulliton tuontimäärä ei ylitä 30 000:ta tonnia, komissio tarkistaa vuoden toiselle puoliskolle varatun 15 000 tonnin määrän suhteessa vuoden 1997 ensimmäisen puoliskon aikana toteutettuun tullittomaan tuontiin; b) 1 päivästä tammikuuta 1998 alkaen saa Turkista peräisin olevia CN-koodeihin 2002 90 31, 2002 90 39, 2002 90 91 ja 2002 90 99 kuuluvia valmistettuja tai säilöttyjä tomaatteja tuoda tullittomasti 15 000 tonnia Euroopan yhteisön alueelle kunkin vuoden 1 päivästä tammikuuta 30 päivään kesäkuuta; c) 1 päivästä heinäkuuta 1998 alkaen saa Turkista peräisin olevia CN-koodeihin 2002 90 31, 2002 90 39, 2002 90 91 ja 2002 90 99 kuuluvia valmistettuja tai säilöttyjä tomaatteja tuoda tullittomasti 15 000 tonnia Euroopan yhteisön alueelle kunkin vuoden 1 päivästä heinäkuuta 31 päivään joulukuuta; d) edellä a, b ja c kohdassa tarkoitetut tariffikiintiöt koskevat tuotteita, joiden kuiva-ainepitoisuus on 28-30 painoprosenttia. Muiden pitoisuuksien osalta sovelletaan tämän asetuksen liitteessä lueteltuja korjauskertoimia."; 3) lisätään 1 artiklaan kohta seuraavasti: "3. Liitteessä lueteltuja säännöksiä, jotka koskevat yhteisen tullitariffin nimikkeeseen 20.02 C kuuluvia valmistettuja tai tiivistettyjä tomaatteja, sovelletaan ainoastaan CN-koodeihin 2002 10, 2002 90 11 ja 2002 90 19 kuuluvien valmistettujen, tiivistämättömien tomaattien osalta."; 4) lisätään liite seuraavasti: "LIITE Tomaattitiiviste: korjauskertoimet >TAULUKON PAIKKA> 4 artikla Muutetaan asetus (EY) N:o 1981/94 seuraavasti: 1) Lisätään liitteeseen I järjestysnumerot 09.0207 ja 09.0209 seuraavasti: >TAULUKON PAIKKA> 2) Lisätään liitteen I loppuun alaviitteet seuraavasti: "(1) Jotta vuoden 1997 tulliton tuontimäärä ei ylitä 30 000:ta tonnia, komissio tarkistaa 15 000 tonnin kiintiömäärän suhteessa vuoden 1997 ensimmäisen puoliskon tullittomaan tuontiin. (2) Niiden tuotteiden tuonnissa, joiden kuiva-ainepitoisuus on vähemmän kuin 28 painoprosenttia tai enemmän kuin 30 painoprosenttia, sovelletaan edellä mainittujen yhteisön tariffikiintiöiden hallinnoimiseksi seuraavia kertoimia: >TAULUKON PAIKKA> 5 artikla Komissio antaa tämän asetuksen soveltamista koskevat yksityiskohtaiset säännöt asetuksen (EY) N:o 2200/96 (3) 46 artiklassa säädetyn menettelyn mukaisesti. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä elokuuta 1997. Neuvoston puolesta J. POOS Puheenjohtaja (1) EYVL N:o L 380, 31.12.1986, s. 16 (2) EYVL N:o L 199, 2.8.1994, s. 1, asetus sellaisena kuin se on viimeksi muutettuna asetuksella (EY) N:o 592/97 (EYVL N:o L 89, 4.4.1997, s. 1). (3) EYVL N:o L 297, 21.11.1996, s. 1